钦定古今图书集成/明伦汇编/官常典/第751卷 > 邹孕孝
## 钦定古今图书集成/明伦汇编/官常典/第751卷 > 邹孕孝

按《临川县志》：“孕孝，字恭甫，天启丁卯举于乡。性豪迈，
有燕赵慷慨风。家徒壁立，饮酒赋诗自若也。公车屡
困，授蕲水教谕。流贼入蕲，孕孝亟请集民兵登陴，县
令望风迎降。孕孝知不可，为衣冠坐明伦堂。贼至，挟
之出，骂曰：‘生平所守，惟文章节义，岂从尔反耶’！遂遇
害。著述多散佚，所存者惟《北记》《闽游纪事》《燕许游草》、
‘《抚治六条》’”行世。